Christina Grimmie

Christina Victoria Grimmie (Marlton, NJ, 1994ko martxoaren 12a - Orlando, Florida, 2016ko ekainaren 10a), YouTuber, abeslari, konpositore eta aktore estatubatuarra izan zen. 2009an, abesti ezagunen bertsioak Youtubera igotzen hasi zen. Find Me (2011) bere EPa kaleratu ondoren, milioi bat harpidedun lortu zituen YouTube kanalean. Bere kanalak bi milioi harpidedun lortu ondoren, estudioko lehen diskoa kaleratu zuen, With Love (2013).

2014an, Grimmie lehiakide izan zen The Voice programaren seigarren denboraldian, eta hirugarren postuan sailkatu zen. Adam Levine, ikuskizuneko bere entrenatzaileak, finalean iragarri zuen emaitzak edozein izanda ere, 222 Records diskoetxearekin sinatuko zuela. Lil Wayne-k Young Money Entertainment bere zigiluan sinatzea ere eskaini zion. Island Records-en sinatu zuen aldi labur batez.

2016an, Grimmiek bigarren EPa kaleratu zuen, Side A. Urte horretan bertan, aktore rol batean ere parte hartu zuen, The Matchbreaker filmean lehenengo agerpen bakarra egiten. 2016ko ekainaren 10ean, Grimmie tiroz hil zuen bere buruaz beste egin zuen zaletu batek; tiroketa autografoak sinatzen ari zela gertatu zen, Orlando-n (Florida) kokatutako The Plaza Live antzokian egindako emanaldi baten ondoren.

2017an, Side B, bere Side A EParen hilondoko jarraipena, eskuragarri egon zen Spotify-n eta iTunes-en . 2017ko ekainaren 9an, Grimmie-ren bigarren eta azken diskoa, All Is Vanity, argitaratu zen hil ondoren. 2019an, bere YouTube kanala lau milioi harpidedunetara iritsi zen.

 Kanpo estekak 

Kategoria:Newjerseyarrak
Kategoria:Ameriketako Estatu Batuetako piano-jotzaileak
Kategoria:Interneteko memeak
Kategoria:Suzko armen ondorioz hildakoak
Kategoria:Ameriketako Estatu Batuetako abeslariak
Kategoria:Erreferentzia behar duten adierazpenak dauzkaten artikuluak
Kategoria:Eraildako musikariak
Kategoria:Italo-estatubatuarrak
Kategoria:Ameriketako Estatu Batuetako kristauak
Kategoria:Emakume piano-jotzaileak
Kategoria:Ameriketako Estatu Batuetako youtuberrak